Namate my navorsing vorder kom daar nuwe uitdagings. (sien skyfie 5 vir my stamlyn) By my was dit my naam. Gou het ek vasgestel dat my naam beslis nie ŉ tradisionele NEL naam is nie alhoewel ek vernoem is na my oupa aan vaderskant. Die volgende name kom algemeen in die NEL stamlyn voor: Willem, Willem Adriaan, Pieter Willem, Johannes en ander met die name as kern. Dink aan Petrus Johannes. Natuurlik is ander name meer en meer gegee soos mans met dames getrou het en hulle vaders ook vernoem is.
Toe ek my ouma groot aan vaders kant Aletha Maria Francina de Beer (e8f11), getroud met Petrus Johannes Nel (f4g4), se lyn begin navors in ons biblioteek, kry ek daardie hoendervel oomblik waarna Ferdie van Wyk verwys. (sien skyfie 3 en 4 vir my de Beer stamlyn). Dit was vir my ŉ deurbraak. Ek koop die de Beer laserskyf en begin deur my ouma en haar voorgeslagte te soek. Ek kom agter dat haar oupa aan vaderskant Adriaan Carel de Beer (a2b5c4d8) is. My naam is dus moontlik afkomstig uit die de Beer lyn. Maklik, wat wou. Daar stop die naam sonder enige verdere verwysing.
Hierdie Adriaan Carel de Beer se ouers is, Johannes Mattheus de Beer (a2b5c4) en Cornelia Nel (b9c8). Dus nog ŉ Nel in my stamlyn. Maar nêrens kry ek verdere verwysing na my naam nie. Die name van Cornelia se ouers is Adriaan Nel (b9) en Catharina Appel (b2c4). Is my naam dalk ŉ samestelling van die twee name begin ek wonder???
As dit onwaar is wie gaan navraag doen?? Maar ons is mos nie gelukkig as ons nie die hele oplossing het nie. Gevolglik probeer ek ander verwysings. Ek soek na ander vorme van name en kry uiteindelik ŉ berig oor die prinses van Cam¬bridge gepubliseer op Woensdag, 06 Mei 2015 01:12: Die hertogin Kate en hertog William se nuwe babadogtertjie, wat Saterdagoggend gebore is, se naam is Charlotte Elizabeth Diana. Kensington-paleis het getwiet: “Die baba sal bekend wees as haar koninklike hoogheid prinses Charlotte van Cambridge.” Charlotte is die vroulike vorm van haar oupa prins Charles se naam. Charlotte is op haar beurt ‘n wisselvorm van Catherine
Nou moet ek nog net vas stel hoe ek die inligting gaan gebruik, Of is daar ŉ ander rede vir die naam Sarel?